pythainlp/thaigov-v2-corpus-22032023 huggingface dataset:
วันอาทิตย์ที่ 8 สิงหาคม 2564
ประกาศ ขสมก. ประจำวันที่ 8 สิงหาคม 2564​ พบพนักงานติดเชื้อไวรัส COVID-19 จำนวน​ 20 ราย
ประกาศ ขสมก. ประจำวันที่ 8 สิงหาคม 2564​ พบพนักงานติดเชื้อไวรัส COVID-19 จำนวน​ 20 ราย
1) พนักงานขับรถโดยสารธรรมดา สาย 54 เพศชาย อายุ 33 ปี
2) พนักงานขับรถโดยสารปรับอากาศ สาย 73 เพศชาย อายุ 31 ปี
3) พนักงานเก็บค่าโดยสารรถธรรมดา สาย 3 เพศชาย อายุ 50 ปี
4) พนักงานเก็บค่าโดยสารรถธรรมดา สาย 82 เพศหญิง อายุ 51 ปี
5) พนักงานขับรถโดยสารปรับอากาศ สาย 21 เพศหญิง อายุ 42 ปี
6) พนักงานขับรถโดยสารธรรมดา สาย 88 เพศชาย อายุ 36 ปี
7) พนักงานธุรการ ระดับ 2 งานบริการ เขตการเดินรถที่ 6 อู่บรมราชชนนี เพศหญิง อายุ 39 ปี
8) พนักงานธุรการ ระดับ 2 งานตรวจการ เขตการเดินรถที่ 8 อู่สวนสยาม เพศหญิง อายุ 39 ปี
9) พนักงานธุรการ ระดับ 2 งานแผนงาน เขตการเดินรถที่ 1 อู่บางเขน เพศหญิง อายุ 44 ปี
10) พนักงานเก็บค่าโดยสารรถปรับอากาศ สาย 509 เพศหญิง อายุ 41 ปี
11) พนักงานเก็บค่าโดยสารรถปรับอากาศ สาย 556 เพศหญิง อายุ 43 ปี
12) พนักงานเก็บค่าโดยสารรถปรับอากาศ สาย 511 เพศหญิง อายุ 39 ปี
13) นายท่าปล่อยรถสาย 34 อู่รังสิต เขตการเดินรถที่ 1 เพศชาย อายุ 52 ปี
14) พนักงานเก็บค่าโดยสารรถปรับอากาศ สาย 137 เพศชาย อายุ 22 ปี
15) พนักงานเก็บค่าโดยสารรถธรรมดา สาย 178 เพศหญิง อายุ 43 ปี
16) พนักงานขับรถโดยสารปรับอากาศ สาย 137 เพศชาย อายุ 56 ปี
17) พนักงานเก็บค่าโดยสารรถปรับอากาศ สาย 137 เพศหญิง อายุ 49 ปี
18) พนักงานเก็บค่าโดยสารรถปรับอากาศ สาย 2 เพศหญิง อายุ 20 ปี
19) พนักงานเก็บค่าโดยสารรถธรรมดา สาย 11 เพศหญิง อายุ 27 ปี
20) พนักงานเก็บค่าโดยสารรถปรับอากาศ สาย 142 เพศหญิง อายุ 28 ปี
วันศุกร์ที่ 8 ตุลาคม 2564
รมช.มนัญญา ชื่นชมสหกรณ์การเกษตรปันบุญ จำกัด
รมช.มนัญญา ชื่นชมสหกรณ์การเกษตรปันบุญ จำกัด หนุนปลูกผักอินทรีย์ สร้างรายได้ให้สมาชิก พร้อมขับเคลื่อนโครงการแปรรูปสินค้าเกษตรเพิ่มโอกาสทางการตลาด
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ ลงพื้นที่ตรวจเยี่ยม และติดตามโครงการแปรรูปสินค้าเกษตรเพื่อเพิ่มโอกาสทางการตลาด ของสหกรณ์การเกษตรปันบุญ จำกัด อ.ฆ้องชัย จ.กาฬสินธุ์ โดยมี นายวิศิษฐ์ ศรีสุวรรณ์ อธิบดีกรมส่งเสริมสหกรณ์ นายสมบัติ ตงเต๊า รองอธิบดีกรมวิชาการเกษตร หัวหน้าส่วนราชการที่เกี่ยวข้อง และเกษตรกร เข้าร่วม โอกาสนี้ ได้พบปะและรับฟังปัญหาของสมาชิก และร่วมแปรรูปผลผลิตทางการเกษตร (สลัดโรล) ตามโครงการแปรรูปสินค้าเกษตรฯ ตลอดจนร่วมปลูกต้นกล้าฟ้าทะลายโจรในแปลงและกดเปิดระบบน้ำอัจฉริยะผ่านมือถือ หรือ IOT ก่อนเยี่ยมชมแปลงใหญ่ผักของสมาชิกสหกรณ์
รมช.มนัญญา กล่าวว่า สหกรณ์การเกษตรปันบุญ จำกัด เดิมเป็นกลุ่มวิสาหกิจชุมชน ต่อมาจัดตั้งเป็นสหกรณ์เพื่อให้เกิดการรวมกลุ่มและช่วยเหลือซึ่งกันและกัน ดำเนินกิจกรรมปลูกแปลงผักอินทรีย์ แปลงปลูกฟ้าทะลายโจร รวมถึงเทคโนโลยีการปลูกผักในโรงเรือน และระบบสมาร์ทฟาร์ม โดยได้รับการสนับสนุนงบประมาณจากหน่วยงานในสังกัดกระทรวงเกษตรฯ อาทิ กรมส่งเสริมสหกรณ์ เป็นเงินให้กู้ยืมแก่สหกรณ์ เพื่อสนับสนุนการสร้างโรงเรือน จำนวน 600,000 บาท อัตราดอกเบี้ยร้อยละ 3 บาท/ปี กรมวิชาการเกษตร สนับสนุนปัจจัยการผลิตสำหรับพืชอินทรีย์ ตรวจรับรองตามมาตรฐาน GAP พืช และพืชอินทรีย์ กรมส่งเสริมการเกษตร โดยเป็นงบประมาณโครงการยกระดับแปลงใหญ่ด้วยเกษตรสมัยใหม่และเชื่อมโยงการตลาด (สร้างโรงเรือนปลูกผักหลังคาพลาสติกให้กับสมาชิก จำนวน 40 ราย)
“กระทรวงเกษตรฯ ให้ความสำคัญกับการพัฒนาคุณภาพผลผลิตสหกรณ์ โดยได้มอบนโยบายให้ขยายพื้นที่ในการผลิตเกษตรอินทรีย์ เพื่อเพิ่มความหลากหลายของผลผลิต สร้างมูลค่าเพิ่ม และได้รับรับรองมาตรฐานเกษตรอินทรีย์ มาตรฐาน GAP โรงคัดบรรจุที่ผ่านมาตรฐาน GMP และการเพิ่มช่องทางการตลาดเพื่อการจำหน่ายสินค้าของสมาชิกที่มีคุณภาพและได้รับมาตฐานเพื่อเพิ่มมูลค่าของผลผลิตของสมาชิก และขอชื่นชมสมาชิกสหกรณ์การเกษตรปันบุญ จำกัด ที่สามารถยกระดับมาตรฐานสินค้าของกลุ่มเกษตรกรผู้ปลูกผักอินทรีย์ได้ ถือเป็นต้นแบบในการส่งเสริมพื้นที่ที่มีศักยภาพให้ก้าวไปสู่การเป็นศูนย์กลางที่ได้รับมาตรฐานผู้ปลูกผักอินทรีย์ในระดับภูมิภาคต่อไป” รมช.มนัญญา กล่าว
สำหรับโครงการแปรรูปสินค้าเกษตรเพื่อเพิ่มโอกาสทางการตลาด งบประมาณทั้งสิ้น 129,000 บาท เป้าหมาย สมาชิกสหกรณ์ในจังหวัดกาฬสินธุ์ จำนวน 100 คน 5 สหกรณ์ ได้แก่ 1. สหกรณ์การเกษตรก้าวแสน จำกัด อ.หนองกุงศรี ผลผลิต มะม่วงมหาชนก การแปรรูป เนื้อมะม่วงพาสเจอร์ไรซ์ ไอศครีมมะม่วง 2. สหกรณ์การเกษตรยางตลาด อ.ยางตลาด ผลผลิต มะม่วงน้ำดอกไม้ แปรรูป กัมมี่มะม่วง น้ำมะม่วง มะม่วงทอดกรอบ เนื้อมะม่วงพลาสเจอร์ไรซ์ 3. สหกรณ์การเกษตรบ้านดงกล้วย อ.นามน ผลผลิตมันม่วง แปรรูป ผงมันม่วง มันแครอท มันฉาบ 4. สหกรณ์การเกษตรปันบุญ จำกัด อ.ฆ้องชัย ผลผลิตผักสลัด การแปรรูป สลัดโรล สลัดผัก และ 5. สหกรณ์เครดิตยูเนี่ยนเขาพระนอน อ.ยางตลาด ผลผลิตข้าว แปรรูป ข้าวแต๋นน้ำแตงโม น้ำพริกปลา
วันศุกร์ที่ 10 กันยายน 2564
สธ. เผยเครือข่ายด้านการรักษา ติดตามสถานการณ์หลังเปิดกิจการ/กิจกรรมใกล้ชิด พร้อมดูแลผู้ป่วยโควิด 19
รัฐมนตรีช่วยว่าการกระทรวงสาธารณสุข เผยกระทรวงสาธารณสุขและเครือข่ายด้านการรักษา ติดตามสถานการณ์หลังเปิดกิจการ/กิจกรรมอย่างใกล้ชิด ยืนยันระบบการดูแลรักษาผู้ป่วยโควิด 19 มีความพร้อมทั้งโรงเรียนแพทย์ โรงพยาบาลรัฐ เอกชน และประชาสังคม
รัฐมนตรีช่วยว่าการกระทรวงสาธารณสุข เผยกระทรวงสาธารณสุขและเครือข่ายด้านการรักษา ติดตามสถานการณ์หลังเปิดกิจการ/กิจกรรมอย่างใกล้ชิด ยืนยันระบบการดูแลรักษาผู้ป่วยโควิด 19 มีความพร้อมทั้งโรงเรียนแพทย์ โรงพยาบาลรัฐ เอกชน และประชาสังคม หากยาโมลนูลพิราเวียสำหรับรักษาผู้ป่วยโควิดได้ผลในเฟส 3 ผ่านการขึ้นทะเบียน อย.สหรัฐและไทย คาดนำมาใช้ได้ปลายเดือนพฤศจิกายนนี้
วันนี้ (10 กันยายน 2564) ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วยนายแพทย์สมศักดิ์ อรรฆศิลป์ อธิบดีกรมการแพทย์ ให้สัมภาษณ์ภายหลังรับมอบเครื่องช่วยหายใจจากรัฐบาลอินเดีย โดย ดร.สาธิตกล่าวว่า กระทรวงสาธารณสุขและเครือข่ายการรักษาได้มีการติดตามประเมินสถานการณ์โควิด 19 อย่างใกล้ชิด หลังเปิดกิจการ/กิจกรรมช่วงต้นเดือนกันยายนที่ผ่านมา ได้นำบทเรียนจากครั้งที่แล้วมาปรับใช้และเตรียมความพร้อมรองรับสถานการณ์ร่วมกันทำงานเป็นเครือข่ายกับโรงเรียนแพทย์ โรงพยาบาลรัฐ เอกชน ประชาชาสังคม ยืนยันว่าแม้ขณะนี้มีการลดเตียงในโรงพยาบาลสนามหรือฮอสปิเทลเนื่องจากผู้ป่วยลดลง แต่เตียงรับผู้ป่วยสีแดงในโรงพยาบาล ยังมีบุคลากรและทรัพยากรพร้อมรับมือได้ คาดว่าสถานการณ์จะแตกต่างจากการแพร่ระบาดครั้งที่ผ่านมา อีกทั้งการฉีดวัคซีนเข็มแรกได้ร้อยละ 37 ในกลุ่มผู้สูงอายุฉีดได้ร้อยละ 50.6 และ7 กลุ่มโรคเรื้อรังร้อยละ 49 ในกรุงเทพมหานครฉีดแล้วกว่าร้อยละ 90 ของประชากร นอกจากจะมีไวรัสสายพันธุ์ใหม่เข้ามา ยังต้องเฝ้าระวังผลในช่วงเดือนตุลาคมว่าจะกระทบต่อการแพทย์หรือไม่
ด้านนายแพทย์สมศักดิ์กล่าวว่า มาตรการHome Isolation ที่ผ่านมาได้ผลดีมาก เฉพาะในกทม. ขณะนี้มีผู้ติดเชื้อกลุ่มสีเขียวประมาณร้อยละ 90 และสีเหลืองที่ต้องใช้เครื่องออกซิเจนประมาณร้อยละ 10 ส่วนสีแดงที่ต้องใส่ท่อช่วยหายใจประมาณร้อยละ 0.5 อย่างไรก็ตาม ได้เตรียมความพร้อมเตียงสีแดงไว้ร้อยละ 1 ทั้งในโรงพยาบาลรัฐและเอกชน เตรียมเครื่องออกซิเจนไว้สำหรับฮอสปิเทลและผู้ป่วยที่รักษาพยาบาลที่บ้าน โดยได้ร่วมกับสภาวิชาชาชีพแพทยสภา ราชวิทยาลัยต่าง ๆ จัดทำแนวทางปฏิบัติไว้พร้อมแล้ว
ส่วนยาโมลนูพิราเวียร์ขณะนี้อยู่ระหว่างการทดลองเฟสที่ 3 คาดว่าจะได้ผลการทดลองส่วนแรกประมาณปลายเดือนกันยายนนี้ หากยาได้ผลในเฟสที่ 3 จะมีการขึ้นทะเบียนกับFDA สหรัฐอเมริกาประมาณเดือนตุลาคม จากนั้นจะขึ้นทะเบียนกับอย. ประเทศไทย คาดว่าจะนำมาใช้ได้ปลายเดือนพฤศจิกายนหรือต้นเดือนธันวาคม ซึ่งกระทรวงสาธารณสุข โดยกรมการแพทย์ได้เจรจากับบริษัทผู้ผลิตมาโดยตลอด เจรจาจองไว้สำหรับรักษาในประเทศไทยจำนวน 200,000 คน ซึ่งยาโมลนูพิราเวียร์กลไกการออกฤทธิ์จะคล้ายกับฟาวิพิราเวียร์ หากเป็นไปได้อาจจะนำมาใช้เป็นยาอันดับแรกในการรักษาโควิด 19
************************************** 10 กันยายน 2564
วันจันทร์ที่ 7 มีนาคม 2565
โฆษกรัฐบาล เผย นายก ฯ ย้ำ ประชาชนปฏิบัติตามมาตรการป้องกันโควิด - 19 และฉีดวัคซีนเข็มกระตุ้น แม้สธ. พบผู้ป่วยระลอกโอมิครอนเพียง 10% ที่ต้องเข้ารักษาในรพ.
โฆษกรัฐบาล เผย นายก ฯ ย้ำ ประชาชนปฏิบัติตามมาตรการป้องกันโควิด - 19 และฉีดวัคซีนเข็มกระตุ้น แม้สธ. พบผู้ป่วยระลอกโอมิครอนเพียง 10% ที่ต้องเข้ารักษาในรพ.
วันนี้ (7 มีนาคม 2565) นายธนกร วังบุญคงชนะ โฆษกประจำสำนักนายกรัฐมนตรี เผยจำนวนผู้ติดเชื้อโควิด - 19 รายใหม่วันนี้ รวม 21,162 ราย จำแนกเป็นผู้ป่วยจากในประเทศ 21,060 ราย ผู้ป่วยมาจากต่างประเทศ 102 ราย ผู้ป่วยสะสม 824,422 ราย (ตั้งแต่ 1 มกราคม 2565) หายป่วยกลับบ้าน 23,159 ราย หายป่วยสะสม 625,604 ราย (ตั้งแต่ 1 มกราคม 2565) ผู้ป่วยกำลังรักษา 230,459 ราย เสียชีวิต 65 ราย และ ATK 24,236 ราย ล่าสุดการให้บริการวัคซีน โควิด-19 สะสมอยู่ที่ 124,899,131 โดส เข็มที่ 1 ฉีดสะสม 53,945,027 โดส เข็มที่ 2 ฉีดสะสม 49,850,007 โดส เข็มที่ 3 ฉีดสะสม 19,337,078 โดส เข็มที่ 4 ฉีดสะสม 1,767,019 โดส
โฆษกประจำสำนักนายกรัฐมนตรี ยังกล่าวว่า พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ย้ำการรักษาผู้ป่วยโควิด – 19 เป็นไปตามแนวทางการรักษาโรคโควิด 19 ฉบับที่ 20 ซึ่งเป็นฉบับล่าสุด จากการแพร่ระบาดระลอกโอมิครอนพบผู้ป่วยเพียง 10% ที่ต้องเข้ารับการรักษาในโรงพยาบาล ซึ่งเป็นผู้ป่วยที่มีอาการไม่รุนแรง แต่มีปัจจัยเสี่ยงต่อการเป็นโรครุนแรง มีโรคร่วมสำคัญ ขณะที่ผู้ป่วยโควิด -19 ราว 90 % ไม่มีอาการหรือมีอาการน้อย จัดอยู่ในกลุ่มสีเขียวที่สามารถดูแลรักษาได้ที่บ้านผ่านระบบกักตัวที่บ้าน (Home Isolation : HI) และดูแลแบบผู้ป่วยนอก (OPD) โดยกลุ่มที่ไม่มีอาการ แพทย์จะให้จ่ายยาตามอาการ ซึ่งนายกรัฐมนตรียังย้ำเตือนประชาชน ต้องปฏิบัติตามมาตรการป้องกันโควิด – 19 อย่างถูกวิธี และทำอย่างต่อเนื่อง รวมทั้งเร่งฉีดวัคซีนครบตามเกณท์รวมทั้งวัคซีนเข็มกระตุ้นด้วย
…………………………..
วันพุธที่ 2 มีนาคม 2565
"นรม.และ รมว.กห.สั่งกองทัพ เร่งขยาย รพ.สนามให้ครอบคลุมทั่วประเทศ และจัดกำลังพล 300 นาย หมุนเวียนช่วยสายด่วน 1330 รับมือยอดผู้ป่วยโควิดที่พุ่งต่อเนื่อง"
พล.อ.คงชีพ ตันตระวาณิชย์ โฆษก กห.เปิดเผยว่า พล.อ.ประยุทธ์ จันทร์โอชา นรม.และ รมว.กห.
ได้สั่งการทุกเหล่าทัพ ให้เร่งจัดตั้งและขยายความสามารถของ รพ.สนาม รวมทั้ง พื้นที่กักตัวควบคุมโรคชุมชน ( CI ) เพิ่มให้ครอบคลุมทั่วประเทศ พร้อมทั้งให้หมุนเวียนจัดกำลังพลจำนวน 300 นาย สนับสนุน สำนักงานประกันสุขภาพ (สปสช.) รับแจ้งสายด่วน 1330 และเตรียมความพร้อม “ศูนย์เคลื่อนย้ายและส่งกลับ” ให้พร้อมสนับสนุนในภาวะวิกฤตทั้งในพื้นที่ กรุงเทพมหานครฯ และ จว.ต่างๆ โดยให้ประสานการทำงานร่วมกันอย่างใกล้ชิด เพื่อให้การช่วยเหลือและรับมือกับผู้ป่วยติดเชื้อโควิด 19 ที่มีจำนวนมากกว่า 2 หมื่นรายต่อวัน ต่อเนื่องมา 2 สัปดาห์
โฆษก กห. กล่าวเพิ่มเติมว่า ปัจจุบัน ทุกเหล่าทัพ ได้เร่งจัดตั้ง รพ.สนามในพื้นที่ กทม.และปริมณฑล แล้วกว่า 820 เตียง รวมทั้งในพื้นที่จว.ต่างๆ กว่า 8,000 เตียง เพื่อรองรับผู้ป่วยติดเชื้อที่มีจำนวนมากขึ้นต่อเนื่อง ซึ่งให้การสนับสนุนเปิดรับผู้ป่วยระดับพื้นที่เข้ารับการรักษาแล้ว ทั้งนี้อยู่ระหว่างจัดกำลังพลหมุนเวียนเข้าไปสนับสนุน สปสช. ช่วยทำหน้าที่เจ้าหน้าที่รับสาย 1330 ซึ่งมีเจ้าหน้าที่จำนวนจำกัดและมีผู้ใช้บริการจำนวนมาก เพื่อให้สามารถบริการผู้ป่วยเข้ารับการรักษาในระบบได้เร็วและทั่วถึงมากกว่าที่เป็นอยู่
วันอังคารที่ 21 มิถุนายน 2565
เพิ่มสิทธิประโยชน์ส่งเสริมการลงทุนแบตเตอรี่รถยนต์ไฟฟ้า
วันอาทิตย์ที่ 19 มิถุนายน 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลส่งเสริมอุตสาหกรรมยานยนต์ไฟฟ้าอย่างต่อเนื่อง โดยคณะกรรมการส่งเสริมการลงทุน หรือ บีโอไอ เพิ่มสิทธิประโยชน์ให้เกิดการลงทุนผลิตแบตเตอรี่ยานพาหนะไฟฟ้าที่ใช้เทคโนโลยีขั้นสูงในการผลิตแบตเตอรี่ระดับเซลล์ ระดับโมดูล และแบตเตอรี่ที่มีความจุสูง โดยเพิ่มระยะเวลาลดหย่อนอากรขาเข้าวัตถุดิบและวัสดุจำเป็นในกรณีผลิตจำหน่ายในประเทศ จาก 2 ปี เป็น 5 ปี โครงการที่ได้รับอนุมัติแล้ว สามารถแก้ไขเพื่อขอรับสิทธิประโยชน์ใหม่นี้ได้ ทั้งนี้ ในปัจจุบันมีโครงการได้รับการส่งเสริมการลงทุนจากบีโอไอ ในกิจการผลิตแบตเตอรี่สำหรับยานพาหนะไฟฟ้า 16 โครงการ จาก 10 บริษัท เงินลงทุนรวม 4,820 ล้านบาท และกิจการผลิตแบตเตอรี่ที่มีความจุสูง 3 โครงการ มูลค่าเงินลงทุน 6,746 ล้านบาท
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันศุกร์ที่ 3 กันยายน 2564
โฆษกดีอีเอสเตือนอย่าหลงเชื่อข่าวปลอมนายกรัฐมนตรีเซ็นคำสั่งปลด ร.อ.ธรรมนัส พรหมเผ่า รมช.เกษตรฯ
โฆษกดีอีเอสเตือนอย่าหลงเชื่อข่าวปลอมนายกรัฐมนตรีเซ็นคำสั่งปลด ร.อ.ธรรมนัส พรหมเผ่า รมช.เกษตรฯ
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าตามที่มีการเผยแพร่ข่าวสารเกี่ยวกับเรื่องนายกรัฐมนตรีเซ็นคำสั่งปลดร.อ.ธรรมนัสพรหมเผ่ารัฐมนตรีช่วยว่าการกระทรวงเกษตรและสหกรณ์ ทางศูนย์ต่อต้านข่าวปลอมได้ดำเนินการตรวจสอบข้อเท็จจริงกับสำนักงานปลัดกระทรวงเกษตรและสหกรณ์กระทรวงเกษตรและสหกรณ์พบว่าประเด็นดังกล่าวนั้นเป็นข้อมูลเท็จ
จากกรณีที่มีข่าวลือแพร่สะพัดโดยระบุว่านายกรัฐมนตรีเซ็นคำสั่งปลดร.อ.ธรรมนัส พรหมเผ่ารมช.เกษตรฯแล้วทางสำนักงานปลัดกระทรวงเกษตรและสหกรณ์กระทรวงเกษตรและสหกรณ์ได้ชี้แจงข้อเท็จจริงว่าเรื่องดังกล่าวไม่เป็นความจริงโดยจากการดำเนินการตรวจสอบล่าสุดพบว่าไม่มีคำสั่งของนายกรัฐมนตรีในเรื่องดังกล่าวตามที่สื่อต่างๆกล่าวอ้างกัน
ดังนั้นขอให้ประชาชนอย่าหลงเชื่อข้อมูลดังกล่าวและขอความร่วมมือไม่ส่งหรือแชร์ข้อมูลดังกล่าวต่อในช่องทางสื่อสังคมออนไลน์ต่างๆและเพื่อให้ประชาชนได้รับข้อมูลข่าวสารจากสำนักงานปลัดกระทรวงเกษตรและสหกรณ์กระทรวงเกษตรและสหกรณ์สามารถติดตามได้ที่เว็บไซต์ www.opsmoac.go.thหรือโทร. 02-281-5884นอกจากนี้ประชาชนสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87ได้ตลอด24ชั่วโมง
************
วันศุกร์ที่ 20 พฤษภาคม 2565
รมว.สุชาติ ขานรับนโยบายนายกฯ สั่ง กสร.สร้างความเข้าใจสิทธิ หน้าที่ของนายจ้าง ลูกจ้าง กรณีโควิด-19
กระทรวงแรงงานขานรับนโยบายนายกรัฐมนตรี ดูแลลูกจ้างในสถานประกอบกิจการภายใต้สถานการณ์ การแพร่ระบาดของโควิด-19 สั่งการกรมสวัสดิการและคุ้มครองแรงงานเร่งสร้างความเข้าใจนายจ้างพร้อมดูแลให้ลูกจ้างได้รับสิทธิประโยชน์ตามกฎหมาย
นาย สุชาติ ชมกลิ่น รัฐมนตรีว่าการกระทรวงแรงงานกล่าวว่ารัฐบาลภายใต้การนำของพลเอก ประยุทธ์ จันทร์โอชานายกรัฐมนตรีและรัฐมนตรีว่าการกระทรวงกลาโหมและพลเอก ประวิตร วงษ์สุวรรณ รองนายกรัฐมนตรีซึ่งกำกับดูแลกระทรวงแรงงานได้มีความห่วงใยลูกจ้างในสถานประกอบกิจการ โดยมีความต้องการให้ลูกจ้างมีคุณภาพชีวิตและสุขภาพอนามัยที่ดีภายใต้สถานการณ์การแพร่ระบาดของโรคติดเชื้อไวรัสโคโรนา 2019 (COVID-19) กระทรวงแรงงานจึงได้สั่งการให้กรมสวัสดิการและคุ้มครองแรงงาน (กสร.) เข้าไปชี้แจงทำความเข้าใจกับนายจ้าง และลูกจ้างเกี่ยวกับสิทธิหน้าที่ตามกฎหมายคุ้มครองแรงงาน พร้อมทั้งขอความร่วมมือให้ดำเนินการตามแนวทางป้องกันโรคที่ทางราชการกำหนด เพื่อป้องกันการแพร่ระบาดของโรคที่อาจจะเป็นอันตรายต่อสุขภาพอนามัยของลูกจ้าง หรือเกิดผลกระทบต่อกิจการของนายจ้าง และหากทราบว่ามีการปฏิบัติไม่ถูกต้องตามกฎหมาย ให้ดำเนินการให้ลูกจ้างได้รับสิทธิประโยชน์ตามกฎหมายโดยเร็ว
นายนิยม สองแก้ว อธิบดีกรมสวัสดิการและคุ้มครองแรงงาน (กสร.)กล่าวเพิ่มเติมว่า กสร. ได้ดำเนินการตามข้อสั่งการของรัฐมนตรีว่าการกระทรวงแรงงานโดยกรมฯ ได้สร้างความเข้าใจเกี่ยวกับสิทธิตามกฎหมายให้แก่นายจ้างและลูกจ้างได้รับทราบ ในกรณีหากนายจ้างสงสัยว่าลูกจ้างเสี่ยงต่อการติดเชื้อไวรัสโคโรนา 2019 (COVID-19) และสั่งให้ลูกจ้างกักตัว ณ ที่พักอาศัยเพื่อเฝ้าดูอาการ นายจ้างต้องจ่ายค่าจ้างให้กับลูกจ้าง เพราะถือว่าปฏิบัติตามคำสั่งของนายจ้าง ไม่ใช่การขาดงานหรือละทิ้งหน้าที่ แต่นายจ้างสามารถตกลงกับลูกจ้างให้ใช้สิทธิการลาป่วย หรือใช้สิทธิหยุดพักผ่อนประจำปีได้ รวมไปถึงสามารถสั่งให้ลูกจ้างเข้ารับการตรวจจากแพทย์ ด้วยเหตุที่ลูกจ้างเสี่ยงเป็นผู้ติดเชื้อ เพราะหากไม่ดำเนินการอาจเป็นอันตรายและกระทบต่อสุขภาพอนามัยของลูกจ้างคนอื่น หรือกระทบต่อกิจการของนายจ้างได้และหากนายจ้างเลิกจ้างลูกจ้างเพราะเหตุลูกจ้างติดเชื้อไวรัสโคโรนา 2019 (COVID-19) ถือว่าไม่ได้เป็นความผิดร้ายแรงที่เกิดจากการกระทำของลูกจ้าง ไม่ใช่การกระทำผิดวินัย ลูกจ้างมีสิทธิได้รับค่าชดเชย ทั้งนี้ หากมีข้อสงสัยเกี่ยวกับสิทธิ หน้าที่ สามารถสอบถามเพิ่มเติมได้ที่ สำนักงานสวัสดิการและคุ้มครองแรงงานกรุงเทพมหานครพื้นที่ 1-10 สำนักงานสวัสดิการและคุ้มครองแรงงานจังหวัดทุกจังหวัด หรือโทรสายด่วน 1506 กด 3 หรือ 1546
วันพฤหัสบดีที่ 5 สิงหาคม 2564
ระวัง! ฟ้าทะลายโจรปลอม เช็กให้ดีก่อนซื้อ
....
อย. แจ้งเตือนประชาชนก่อนซื้อผลิตภัณฑ์จากฟ้าทะลายโจร โปรดตรวจสอบฉลากให้ดี โดยจะต้องมีเลขทะเบียนตำรับสมุนไพรที่ขึ้นต้นด้วยอักษร “G” หรือสามารถตรวจสอบได้ที่www.fda.moph.go.thหรือ Oryor Smart Application หลังพบการระบาดของสมุนไพรปลอมในช่วงนี้
.
ล่าสุด ได้ดำเนินคดีกับผู้ลักลอบผลิตและจำหน่ายยาฟ้าทะลายโจรที่ไม่ได้รับอนุญาตแล้ว 1 ราย ที่ อ.กำแพงแสน จ.นครปฐม โดยนำผงบอระเพ็ดมาบรรจุลงแคปซูลแทนผงฟ้าทะลายโจรเพื่อจำหน่าย ซึ่งมีความผิดตาม พ.ร.บ.สมุนไพร พ.ศ. 2562 ฐาน “ผลิตสมุนไพรปลอม” โทษจำคุกสูงสุด 10 ปี ปรับไม่เกิน 1 ล้านบาท, ฐาน “ผลิตหรือขายผลิตภัณฑ์สมุนไพรโดยไม่ได้รับอนุญาต” โทษจำคุกสูงสุด 3 ปี ปรับไม่เกิน 3 แสนบาท หรือทั้งจำทั้งปรับ และฐาน “ขายผลิตภัณฑ์สมุนไพรปลอม” โทษจำคุกสูงสุด 3 ปี ปรับไม่เกิน 3 แสนบาท
.
หากประชาชนพบผลิตภัณฑ์จากฟ้าทะลายโจรหรือสมุนไพรอื่น ๆ ที่สงสัยว่าจะผิดกฎหมาย สามารถแจ้งร้องเรียนได้ที่สายด่วน อย. 1556 หรืออีเมล์ 1556@fda.moph.go.th
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันอังคารที่ 2 สิงหาคม 2565
"เกษตรฯ" จับมือ "พาณิชย์" ติดตามความก้าวหน้าการดำเนินงาน "ยุทธศาสตร์ข้าวไทย"
ให้บรรลุเป้าหมายอย่างเป็นรูปธรรม
ดร.ทองเปลว กองจันทร์ ปลัดกระทรวงเกษตรและสหกรณ์ เปิดเผยภายหลังการประชุมติดตามความก้าวหน้าการดำเนินงานภายใต้ยุทธศาสตร์ข้าวไทย ปี 2563-2567 ระหว่างกระทรวงเกษตรฯ และกระทรวงพาณิชย์ โดยมีนายบุญฤทธิ์ กัลยาณมิตร ปลัดกระทรวงพาณิชย์ พร้อมด้วยนายสมชวน รัตนมังคลานนท์ รองปลัดกระทรวงเกษตรและสหกรณ์ และผู้แทนหน่วยงานที่เกี่ยวข้อง อาทิ กรมการข้าว กรมส่งเสริมการเกษตรเข้าร่วมหารือ ณ ห้องประชุมกระทรวงเกษตรและสหกรณ์ ว่า ตามที่คณะกรรมการนโยบายข้าวแห่งชาติ (นบข.) ได้มีมติเห็นชอบยุทธศาสตร์ข้าวไทย ปี 2563-2567 เมื่อ 4 พฤศจิกายน 2563 ตามที่กระทรวงเกษตรฯ และกระทรวงพาณิชย์เสนอ ภายใต้หลักการ "ตลาดนำการผลิต" โดยมีพันธกิจ 4 ด้าน ประกอบด้วย 1) ด้านการตลาดต่างประเทศ 2) ด้านตลาดภายในประเทศ 3) ด้านการผลิต และ 4) ด้านผลิตภัณฑ์แปรรูปและนวัตกรรมจากข้าว เพื่อเชื่อมโยงความต้องการของตลาดกับภาคการผลิตให้ดำเนินการไปในทิศทางเดียวกันและสอดรับกันอย่างเป็นระบบนั้น
"สำหรับการติดตามความก้าวหน้าและการหารือในวันนี้ มี 3 ประเด็น คือ 1) การดำเนินการพัฒนาพันธุ์ข้าว โดยการจัดประกวดข้าวพันธุ์ใหม่เพื่อการพาณิชย์ ซึ่งสอดคล้องตามยุทธศาสตร์ข้าวไทยด้านการผลิตที่มีเป้าหมายต้องได้พันธุ์ข้าวใหม่ 12 พันธุ์ ภายใน 5 ปี และได้มีการจัดโครงการประกวดข้าวพันธุ์ใหม่เพื่อการพาณิชย์ ครั้งที่ 1 ประจำปี 2564 เมื่อวันที่ 11 กุมภาพันธ์ 2565 ได้ประกาศผลการประกวด และได้ข้าวพันธุ์ใหม่ 6 สายพันธุ์ โดยหน่วยงานที่เกี่ยวข้องจะเร่งดำเนินการขอรับรองพันธุ์พืชและขึ้นทะเบียนพันธุ์ข้าวให้เรียบร้อยก่อนเข้าสู่กระบวนการอื่นๆ ตามขั้นตอนต่อไป 2) การจัดประกวดข้าวพันธุ์ใหม่เพื่อการพาณิชย์ ครั้งที่ 2 ประจำปี 2565 ซึ่งได้ปิดรับสมัครผู้เข้าร่วมโครงการฯ ไปแล้ว เมื่อ 15 กรกฎาคม 2565 โดยขอความร่วมมือกระทรวงเกษตรฯ ดำเนินการตามขั้นตอนการประกวดในส่วนที่เกี่ยวข้อง อาทิ การตรวจสอบประวัติพันธุกรรม การกำหนดรหัสตัวอย่างพันธุ์ข้าวที่ผ่านการตรวจสอบ การกระจายตัวอย่างพันธุ์ข้าวไปยังแปลงนาทดลองเพื่อลงเพาะกล้าข้าว เป็นต้น และ 3) การเพิ่มจำนวนหน่วยตรวจสอบเอกลักษณ์พันธุกรรม (DNA) ข้าวหอมมะลิไทย เพื่อเปิดให้บริการตรวจสอบ DNA ข้าวหอมมะลิไทยในเชิงพาณิชย์ ซึ่งกระทรวงพาณิชย์ได้ขอให้กรมการข้าวพิจารณาเพิ่มหน่วยตรวจสอบ DNA ในพื้นที่ส่วนกลางด้วย เพื่อลดค่าใช้จ่ายในการขนส่งตัวอย่างของผู้ประกอบการ ซึ่งกรมการข้าวอยู่ระหว่างพิจารณาข้อเสนอแนะดังกล่าว และจะเร่งดำเนินการ รวมถึงแจ้งความคืบหน้าให้ทราบในโอกาสต่อไป" ปลัดเกษตร กล่าว.
วันเสาร์ที่ 27 สิงหาคม 2565
ปลัดเกษตรฯ เปิดงานประชุมสัมมนาเชิงปฏิบัติการ “แนวทางการเพิ่มประสิทธิภาพและการบริหารงานตามภารกิจของบุคลากรกระทรวงเกษตรและสหกรณ์ 25 จังหวัดภาคกลาง
ปลัดเกษตรฯ เปิดงานประชุมสัมมนาเชิงปฏิบัติการ “แนวทางการเพิ่มประสิทธิภาพและการบริหารงานตามภารกิจของบุคลากรกระทรวงเกษตรและสหกรณ์ 25 จังหวัดภาคกลาง มุ่งยกระดับภาคเกษตรไทยสู่ความยั่งยืน
ดร.ทองเปลวกองจันทร์ปลัดกระทรวงเกษตรและสหกรณ์เปิดเผยภายหลังเป็นประธานเปิดงานประชุมสัมมนาเชิงปฏิบัติการ“แนวทางการเพิ่มประสิทธิภาพและการบริหารงานตามภารกิจของบุคลากรกระทรวงเกษตรและสหกรณ์25จังหวัดภาคกลางพร้อมมอบแนวคิดและหลักการบริหารงานกระทรวงเกษตรและสหกรณ์โดยมีคณะผู้ตรวจราชการกระทรวงเกษตรฯหัวหน้าส่วนราชการกระทรวงเกษตรฯ25จังหวัดภาคกลางเข้าร่วมณโรงแรมบางแสนเฮอริเทจตำบลแสนสุขอำเภอเมืองจังหวัดชลบุรีว่าบุคลากรในสำนักงานเกษตรและสหกรณ์จังหวัดเป็นหน่วยงานหลักในการบูรณาการขับเคลื่อนนโยบายของรัฐบาลและนโยบายของกระทรวงเกษตรและสหกรณ์รวมทั้งนโยบายของจังหวัดจำเป็นต้องเข้าใจและได้รับการพัฒนาศักยภาพให้มีทักษะที่ทันสมัยทันต่อการเปลี่ยนแปลงของโลกพร้อมสู่ความปกติถัดไป(Next Normal)รวมทั้งสร้างเครือข่ายการทำงานของคนรุ่นใหม่พัฒนาสู่Smart Officerเพื่อเตรียมความพร้อมรองรับการพัฒนาและขับเคลื่อนงานตามภารกิจในพื้นที่ให้เกิดการพัฒนาคุณภาพชีวิตเกษตรกรภายใต้การบริหารจัดการทรัพยากรการเกษตรให้มีความสมดุลระหว่างการอนุรักษ์และการใช้ประโยชน์ตามแผนปฏิบัติการด้านการขับเคลื่อนการพัฒนาประเทศไทยด้วยโมเดลเศรษฐกิจBCGพ.ศ. 2564 - 2570เพื่อให้บรรลุตามวิสัยทัศน์ของกระทรวงเกษตรและสหกรณ์
“การพัฒนากำลังคนภาคเกษตรพัฒนากระบวนการทำงานผลักดันวิจัยและนวัตกรรมเกษตรและยกระดับความร่วมมือเครือข่ายการพัฒนาภาคเกษตรจากทุกภาคส่วนมีความสำคัญเป็นอย่างยิ่งโดยเฉพาะด้านนโยบายความยั่งยืนในระบบอาหารสัมพันธ์กับปัจจัยการผลิตทรัพยากรธรรมชาติและระบบนิเวศโดยหัวใจสำคัญในการผลักดันความยั่งยืนให้เกิดขึ้นอยู่ที่การบริหารจัดการที่ดีและมีประสิทธิภาพเพื่อลดการสูญเสียตลอดห่วงโซ่อุปทานและลดผลกระทบต่อสังคมและสิ่งแวดล้อมอาทิการบริหารจัดการน้ำการบริหารจัดการดินการบริหารจัดการพันธุ์พืชBCG Modelตลอดจนการทำเกษตรโดยใช้ตลาดนำการผลิตดังนั้นการเพิ่มประสิทธิภาพการดำเนินงานของหน่วยงานในสังกัดกระทรวงเกษตรและสหกรณ์จะส่งผลให้การขับเคลื่อนงานด้านการเกษตรเป็นไปด้วยความเรียบร้อยรวดเร็วมีประสิทธิภาพและสามารถพัฒนาภาคเกษตรให้มีความยั่งยืนตามแนวทางมั่นคงมั่งคั่งยั่งยืนได้ต่อไป”ดร.ทองเปลวกล่าว
สำหรับการขับเคลื่อนภาคเกษตรหากพิจารณาสถานการณ์และแนวโน้มที่เกี่ยวข้องในทุกระดับทั้งสถานการณ์เศรษฐกิจและสังคมโลกราคาสินค้าต่างๆที่ปรับตัวสูงขึ้นพฤติกรรมการบริโภคของประชากรโอกาสและภัยคุกคามของภาคเกษตรจากสถานการณ์การแพร่ระบาดของโควิด-19ที่เร่งให้โลกเข้าสู่ยุคNext Normalอย่างรวดเร็วดังนั้นนโยบาย“Agri challenge Next Normal 2022”ของกระทรวงเกษตรฯจะเป็นนโยบายสำคัญที่มุ่งขับเคลื่อนยุทธศาสตร์ชาตินโยบายรัฐบาลและนโยบายกระทรวงให้บรรลุเป้าหมายในการแก้ไขปัญหาเฉพาะหน้าให้เกษตรกรสร้างเอกภาพและความยั่งยืนในภาคเกตรไทยเพิ่มศักยภาพในการแข่งขันให้กับสินค้าเกษตรของไทยโดยขับเคลื่อนผ่านภารกิจของกระทรวงเกษตรและสหกรณ์
วันพฤหัสบดีที่ 6 มกราคม 2565
รมต.นร. อนุชา ลงพื้นที่ให้กำลังใจผู้ประสบอัคคีภัยชัยนาท ย้ำชัด "คนชัยนาทไม่ทิ้งกัน" พร้อมมอบเงินเยียวยาช่วยเหลือเบื้องต้น
รมต.นร. อนุชา ลงพื้นที่ให้กำลังใจผู้ประสบอัคคีภัยชัยนาท ย้ำชัด "คนชัยนาทไม่ทิ้งกัน" พร้อมมอบเงินเยียวยาช่วยเหลือเบื้องต้น
วันนี้ (6 มกราคม 2565) เวลา 18.00 น. นายอนุชา นาคาศัย รัฐมนตรีประจำสำนักนายกรัฐมนตรี เดินทางลงพื้นที่เยี่ยมประชาชนผู้ประสบอัคคีภัยในชุมชนบริเวณหน้าศาลากลางจังหวัดชัยนาท โดยมีนายรังสรรค์ ตันเจริญ ผู้ว่าราชการจังหวัดชัยนาท นายอนุสรณ์ นาคาศัย นายกองค์การบริหารส่วนจังหวัดชัยนาท นายเจษฎา สี่พี่น้อง นายกเทศมนตรีเมืองชัยนาท และหัวหน้าส่วนราชการในพื้นที่ร่วมต้อนรับ
ทั้งนี้ สถานการณ์อัคคีภัยเกิดขึ้นเมื่อเวลา 02.50 น. ของวันที่ 6 มกราคม 2564 โดยเพลิงเริ่มลุกไหม้จากบ้านเช่าและลามไปติดอาคารพาณิชย์ 4 ชั้น ถ.พรหมประเสริฐ อ.เมือง จ.ชัยนาท เจ้าหน้าที่ดับเพลิงและรถน้ำจากองค์กรปกครองส่วนท้องถิ่นในพื้นที่และนอกเขตจังหวัดเร่งเข้าให้ความช่วยเหลือทันทีที่ได้รับแจ้งเหตุ จนกระทั่งเพลิงสงบในเวลา 09.00 น. ส่วนความหายที่เกิดขึ้น ประกอบด้วย อาคารพาณิชย์ได้รับความเสียหาย 6 คูหา บ้านเรือน (บ้านเช่า) ได้รับความเสียหายทั้งหลัง 12 ห้อง มีผู้เสียชีวิตเป็นชาย 2 ราย หนึ่งในนั้นเป็นผู้ป่วยติดเตียง มีผู้ได้รับบาดเจ็บ 3 ราย การช่วยเหลือเบื้องต้นทางจังหวัดได้จัดตั้งศูนย์ช่วยเหลือผู้ประสบอัคคีภัย ณ มูลนิธิชัยนาทการกุศล (โรงเรียนจีน) โดยจัดที่พัก พร้อมอาหาร และเครื่องอุปโภคบริโภคที่จำเป็น และได้รับการสนับสนุนจากภาคเอกชน
รัฐมนตรีประจำสำนักนายกรัฐมนตรีกล่าวแสดงความเสียใจต่อเหตุการณ์ที่เกิดขึ้น พร้อมกล่าวให้กำลังใจครอบครัวผู้ที่ได้รับความเสียหายและครอบครัวผู้เสียชีวิต ถือเป็นเหตุการณ์ที่ไม่มีใครคาดคิด ในนามของผู้แทนรัฐบาลซึ่งมีการจัดตั้งกองทุนเงินช่วยเหลือผู้ประสบสาธารณภัย สำนักนายกรัฐมนตรี ได้มอบเงินเยียวยาเบื้องต้นแก่ผู้ประสบภัยที่บ้านเรือนเสียหายทั้งหลัง หลังละ 230,000 บาท ค่าจัดการศพ รายละ 50,000 บาท และค่าอุปการะเลี้ยงดู จำนวน 30,000 บาท และเงินทุนเลี้ยงชีพแก่ครอบครัวผู้เสียชีวิตที่มีบุตรอายุไม่เกิน 25 ปี อีกครอบครัวละ 50,000 บาท
นอกจากนี้ ทางจังหวัดยังได้มอบเงินสนับสนุนช่วยเหลือผู้ประสบภัย 12 ครัวเรือน เป็นเงินทั้งสิ้น 501,500 บาท รวมถึงสโมสรฟุตบอลชัยนาทฮอนบิลล์ มอบเงินช่วยเหลือครอบครัวละ 3,000 บาท และนายอนุสรณ์ นาคาศัย นายกองค์การบริหารส่วนจังหวัดชัยนาท มอบเงินช่วยเหลือครอบครัวละ 3,000 บาท
ภายหลังจากลงพื้นที่ รัฐมนตรีประจำสำนักนายกรัฐมนตรีและคณะได้เดินทางไปยังศูนย์ช่วยเหลือผู้ประสบอัคคีภัย เพื่อเยี่ยมให้กำลังใจผู้ประสบภัย โดยย้ำว่าให้มีความเข้มแข็ง ทุกฝ่ายจะร่วมฝ่าฟันอุปสรรคไปด้วยกัน พร้อมย้ำว่าคนชัยนาทไม่ทิ้งกันอย่างแน่นอน
วันพฤหัสบดีที่ 9 ธันวาคม 2564
รมว.DES เผย UAE ชวนไทย ร่วมมือการค้าเสรี เเละ food security
รมว.DES เผย UAE ชวนไทย ร่วมมือการค้าเสรี เเละ food security
นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) เป็นผู้แทนรัฐบาลไทย เข้าร่วมหารือกับ ดร.ธานี บิน อาเหม็ด อัล เซยูดี รัฐมนตรีว่าการกระทรวงการค้าต่างประเทศ สหรัฐอาหรับเอมิเรตส์ ณ. งาน world expo 2020 โดย รมว.ดิจิทัลเพื่อเศรษฐกิจเเละสังคม เปิดเผย ว่า จากการหารือร่วมกันทั้ง 2 ประเทศ ถือว่าเป็นไปในทิศทางที่ดีมาก รัฐบาลของสหรัฐอาหรับเอมิเรตส์ ได้มีการชวนประเทศไทยเป็นพันธมิตรทางเศรษฐกิจ เปิดเขตการค้าเสรี หรือ Free Trade Area เเละให้ความสำคัญ กับเศรษฐกิจดิจิทัลในประเทศโดยใช้เทคโนโลยีสมัยใหม่ ขณะเดียวกันก็เป็นห่วงเรื่องความมั่นคงทางด้านอาหาร food security ของสหรัฐอาหรับเอมิเรตส์ เเละอยากขอความร่วมมือกับไทยเรื่องอาหาร เเละสินค้าเกษตร ที่อยากจะให้ประเทศไทยสนับสนุน ด้านอาหาร นอกจากนี้ก็สนใจเรื่องพลังงาน และสัมปทานเเก๊สในประเทศไทยด้วย เพื่อสร้างความสัมพันธ์เเละความมั่นคงระหว่างประเทศในอนาคต
***************************
วันเสาร์ที่ 18 มิถุนายน 2565
ครม.อนุมัติ ”จุรินทร์” บุกไอซ์แลนด์ ลงนามเปิดการเริ่มเจรจา FTA ไทย-เอฟต้า(EFTA) เพิ่มมูลค่าการค้ากับกลุ่มประเทศสมาชิกสมาคมการค้าเสรีแห่งยุโรป
ครม.อนุมัติ ”จุรินทร์” บุกไอซ์แลนด์ ลงนามเปิดการเริ่มเจรจา FTA ไทย-เอฟต้า(EFTA) เพิ่มมูลค่าการค้ากับกลุ่มประเทศสมาชิกสมาคมการค้าเสรีแห่งยุโรป
วันนี้(18มิ.ย.65)นางสาวรัชดาธนาดิเรกรองโฆษกประจำสำนักนายกรัฐมนตรีเปิดเผยว่าเมื่อวันอังคารที่ผ่านมาคณะรัฐมนตรีได้มีมติเห็นชอบให้นายจุรินทร์ลักษณวิศิษฏ์รองนายกรัฐมนตรีและรัฐมนตรีว่าการกระทรวงพาณิชย์เป็นผู้แทนประเทศไทยเดินทางไปลงนามเปิดการเจรจาเอฟทีเอ.ระหว่างไทยกับกลุ่มประเทศสมาชิกสมาคมการค้าเสรีแห่งยุโรปหรือEFTAที่ประกอบด้วยประเทศสวิตเซอร์แลนด์นอร์เวย์ไอซ์แลนด์และลิกเตนสไตน์หลังจากที่ประเทศไทยและกระทรวงพาณิชย์ได้ใช้เวลาในการสร้างความสัมพันธ์และเจรจามาอย่างยาวนานทั้งนี้เพื่อหวังให้ประเทศไทยสามารถเปิดตลาดการค้ากับกลุ่มประเทศยุโรปได้มากขึ้นในอนาคตรวมทั้งเพื่อสนองนโยบายการเปิดตลาดใหม่ของกระทรวงพาณิชย์หลังจากการประสบความสำเร็จในการขับเคลื่อนการส่งออกนำเงินเข้าประเทศถึง8.5ล้านๆบาท ขยายตัว17.1%ในปี2564ที่ผ่านมา
———
วันเสาร์ที่ 16 เมษายน 2565
PM orders Ministry of Public Health and other concerned agencies to prepare for possible post-Songkran COVID-19 clusters
PM orders Ministry of Public Health and other concerned agencies to prepare for possible post-Songkran COVID-19 clusters
April 16, 2022, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha expressed appreciation to all concerned authorities, be it, police, military, and civilians, for taking good care and ensuring safety of the people, and instructed them to be prepared for the return of commuters toward the end of Songkran Holiday. He also thanked business owners and the public for complying with COVID-19 preventive measures during the holiday.
Ministry of Public Health and other concerned agencies are ordered to prepare for possible post-Songkran COVID-19 clusters. National Health Security Office (NHSO) has already had additional COVID-19 hotlines put in place. Meanwhile, the public are urged to monitor their health for 7-10 days after returning from Songkran Holiday. Should certain symptoms, such as fever, running nose, or coughing, develop, they must immediately seek medical advice, and undergo the test.
As of today (April 16, 2022), a total of 18,892 new confirmed cases is reported, among which 18,810 were found domestically, and 82 from overseas traveling. The total of 125 deaths and 22,220 recoveries were reported with 221,452 active cases. From January 1, 2022, cumulative number of cases are 1,788,749, and cumulative number of recoveries, 1,595,484. There are 2,062 active case patients who have developed pneumonia (an average of 27 persons per province). Bed occupancy rate is 26.7%.
วันพุธที่ 30 มิถุนายน 2564
รมว.เฮ้ง ลงพื้นที่เตรียมกำลังแรงงานพร้อมเปิดประเทศ รับนักท่องเที่ยวตามแผนฟื้นฟูเศรษฐกิจโครงการ “ภูเก็ตแซนด์บ็อกซ์”
นายสุชาติ ชมกลิ่น รัฐมนตรีว่าการกระทรวงแรงงาน ลงพื้นที่จังหวัดภูเก็ต เตรียมความพร้อมกำลังแรงงาน สอดคล้องตามนโยบายรัฐบาล ในการเปิดประเทศเพื่อส่งเสริมการท่องเที่ยวให้เศรษฐกิจฟื้นตัวกลับมาโดยเร็ว
เมื่อวันที่ 30 มิถุนายน 2564 นายสุชาติ ชมกลิ่น รัฐมนตรีว่าการกระทรวงแรงงาน เป็นประธานการประชุมหัวหน้าส่วนราชการของหน่วยงานในสังกัดกระทรวงแรงงานจังหวัดภูเก็ต ณ ห้องประชุมตึก 3 ชั้น สถาบันพัฒนาฝีมือแรงงาน 21 ภูเก็ต โดยมี นายสุเทพ ชิตยวงษ์ เลขานุการรัฐมนตรีว่าการกระทรวงแรงงาน นางเธียรรัตน์ นะวะมะวัฒน์ โฆษกกระทรวงแรงงาน (ฝ่ายการเมือง) นายสุทธิ สุโกศล ปลัดกระทรวงแรงงาน นายพิเชษฐ์  ปาณะพงศ์ รองผู้ว่าราชการจังหวัดภูเก็ต นายประทีป ทรงลำยอง ผู้ตรวจราชการกระทรวงแรงงาน พร้อมด้วยผู้บริหารระดับสูงกระทรวงแรงงาน เข้าร่วมในครั้งนี้ด้วย โดย รมว.แรงงาน กล่าวว่า ท่านนายกรัฐมนตรี ท่านพลเอก ประยุทธ์ จันทร์โอชา และท่านรองนายกรัฐมนตรี ท่านพลเอก ประวิตร วงษ์สุวรรณ ซึ่งกำกับดูแลกระทรวงแรงงานมีความห่วงกังวลและต้องการยกระดับคุณภาพชีวิตความเป็นอยู่ของพี่น้องคนไทยที่ได้รับผลกระทบจากสถานการณ์การแพร่ระบาดของโรคโควิด-19 หลายประเทศใช้มาตรการการล็อกดาวน์หรือปิดเมือง เพื่อจำกัดการเคลื่อนที่ของผู้คนและลดการสัมผัสใกล้ชิด ส่งผลกระทบโดยตรงต่อบุคคลที่อยู่ในกิจกรรมที่เกี่ยวข้องอย่างกะทันหัน ผมในฐานะรัฐมนตรีว่าการกระทรวงแรงงาน มีความห่วงใยพี่น้องผู้ใช้แรงงาน จึงได้กำหนดมาตรการและการช่วยเหลือเยียวยาพี่น้องผู้ใช้แรงงาน จึงได้เร่งรัดให้ทุกจังหวัดสำรวจความต้องการการฉีดวัคซีนให้กับผู้ประกันตน เพื่อเป็นการป้องกันและลดการแพร่ระบาดของโรคโควิด-19 นอกจากนี้ ยังส่งเสริมการมีงานทำให้กับผู้จบการศึกษาใหม่ การพัฒนาฝีมือแรงงานเพื่อรองรับวิถีใหม่ โดยการ Up skill และการ Re skill การคุ้มครองสิทธิแรงงาน และการสร้างหลักประกันทางสังคม รวมถึงมาตรการต่าง ๆ เพื่อช่วยเหลือผู้ประกอบการอีกด้วย ในวันนี้ผมจึงได้ลงพื้นที่มาเพื่อประชุมร่วมกับหัวหน้าส่วนราชการของหน่วยงานในสังกัดกระทรวงแรงงานจังหวัดภูเก็ต เพื่อติดตามรายงานสถานการณ์ด้านแรงงาน และการดำเนินงานตามภารกิจกระทรวงแรงงานเพื่อเตรียมการรองรับการเปิดเมืองภูเก็ต และตรวจเยี่ยมกิจกรรมที่สอดรับการเปิดเมือง เช่น การประเมินความรู้ความสามารถสาขาช่างไฟฟ้า ทดสอบมาตรฐานสาขาช่างไฟฟ้า มอบวุฒิบัตรให้แก่ผู้ผ่านการประเมินความรู้ความสามารถสาขาช่างไฟฟ้า สาธิตบาริสต้า อบรมภาษาอังกฤษผ่านระบบซูม
นายสุชาติ กล่าวต่อว่า ในส่วนของกระทรวงแรงงาน ได้มีการดำเนินการของหน่วยงานในพื้นที่เพื่อเตรียมความพร้อมรองรับมาตรการดังกล่าว ได้แก่ การเตรียมตำแหน่งงานว่างรองรับสำหรับผู้ว่างงาน การฝึกอาชีพอิสระ โดยเฉพาะภาคธุรกิจท่องเที่ยวและบริการ การ Up – skill/Re – skill/New – skill เพื่อยกระดับศักยภาพกำลังแรงงานให้สอดคล้องกับความต้องการของผู้ประกอบการ สร้างความรับรู้ความเข้าใจ ให้คำปรึกษาด้านแรงงานแก่สถานประกอบการเกี่ยวกับใช้ระบบแรงงานสัมพันธ์ที่ดีระหว่างนายจ้างกับลูกจ้าง การดูแลสิทธิประโยชน์ทดแทนกรณีผู้ถูกเลิกจ้างว่างงานจากผลกระทบโควิด-19 ตลอดจนการส่งเสริมความปลอดภัย อาชีวอนามัยและสภาพแวดล้อมในการทำงาน เป็นต้น ทั้งนี้ เพื่อให้สอดคล้องตามนโยบายรัฐบาล ในการเปิดประเทศตามโครงการ “ภูเก็ตแซนด์บ็อกซ์” เพื่อส่งเสริมการท่องเที่ยวให้เศรษฐกิจฟื้นตัวกลับมาโดยเร็ว
วันจันทร์ที่ 29 พฤศจิกายน 2564
รัฐมนตรีว่าการกระทรวงยุติธรรม หารือ"หมอพรทิพย์" ถกข้อเสนอปฏิรูประบบรวบรวมหลักฐานทางอ้อม ใช้นิติวิทย์ช่วยพิสูจน์ป้องกันหลักฐานอ่อน นำคนผิดมาลงโทษ-ให้ความเป็นธรรมแพะ
รัฐมนตรีว่าการกระทรวงยุติธรรม หารือ"หมอพรทิพย์" ถกข้อเสนอปฏิรูประบบรวบรวมหลักฐานทางอ้อม ใช้นิติวิทย์ช่วยพิสูจน์ป้องกันหลักฐานอ่อน นำคนผิดมาลงโทษ-ให้ความเป็นธรรมแพะ แนะ ป.ป.ส.ทำกล่องข้อมูลดีเอ็นเอ ช่วยให้ง่าย-เร็วตรวจของกลางสาวถึงผู้ส่ง
เมื่อวันที่ 29 พ.ย. เวลา 14.30 น. ที่กระทรวงยุติธรรม นายสมศักดิ์ เทพสุทิน รัฐมนตรีว่าการกระทรวงยุติธรรม ร่วมหารือกับ แพทย์หญิง คุณหญิงพรทิพย์ โรจนสุนันท์ สมาชิกวุฒิสภา เรื่องโครงการคืนความเป็นธรรมให้ผู้ต้องขัง โดยมี ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เข้าร่วมหารือด้วย
แพทย์หญิง คุณหญิงพรทิพย์ กล่าวว่า ที่ตนมาเข้าพบ นายสมศักดิ์ วันนี้ ตนมีข้อเสนอแนะเกี่ยวกับการทำงานในกระบวนการนิติวิทยาศาสตร์ อยากให้มีกระบวนการทบทวนคดีที่ล้มเหลว ศาลไม่สั่งฟ้องเนื่องจากหลักฐานไม่ชัดเจนหรือเพียงพอ ทำคดีให้ครบถ้วนและมีความละเอียด โดยการใช้นิติวิทยาศาสตร์เข้าช่วย เช่น การพิสูจน์และรวบรวมหลักฐาน เพื่อเป็นการเพิ่มประสิทธิภาพในการทำคดี คนผิดจะได้ถูกลงโทษ รวมทั้งให้ความเป็นธรรมกับคนที่ไม่ได้ทำผิด แต่ถูกตัดสินลงโทษจำคุก โดยการรื้อฟื้นคดีเพื่อขอความเป็นธรรม ซึ่งทั้งหมดนี้หากทำได้จะถือเป็นการปฏิรูประบบรวบรวมหลักฐานทางอ้อมอีกด้วย นอกจากนี้ยังมีเรื่องของร่างพ.ร.บ.นิติวิทยาศาสตร์ ที่กระทรวงยุติธรรมกำลังร่าง อยากให้รายงานถึงความคืบหน้า เพื่อที่จะได้ดูในส่วนของเนื้อหาที่บางอย่างอาจจะทำให้ร่างฉบับดังกล่าวผ่านการพิจารณาได้ยาก และสุดท้ายที่ตนอยากเสนอแนะกับ สำนักงาน ป.ป.ส. คือการรวบรวมข้อมูลดีเอ็นเอ ทำเป็นกล่องข้อมูล ให้ตรวจสอบได้ง่ายและรวดเร็ว เวลาที่สามารถจับยาเสพติดได้
นายสมศักดิ์ กล่าวว่า ในเรื่องดังกล่าวที่แพทย์หญิง คุณหญิงพรทิพย์ เสนอมา ตนจะให้หน่วยงานที่เกี่ยวข้องไปดำเนินการ ส่วนเรื่องการทำข้อมูลดีเอ็นเอนั้น ตนคิดว่าเป็นเรื่องที่เป็นประโยชน์มาก เพราะเวลามีการจับของกลางที่ส่งจากประเทศไทยไปยังต่างประเทศ บ่อยครั้งที่ไม่มีผู้ต้องหา หากเราใช้ข้อมูลดีเอ็นเอ ตรวจสอบบรรจุภัณฑ์ น่าจะช่วยให้สืบสาวไปยังผู้ส่งและผู้บงการได้ ดังนั้นตนจะให้ทาง สำนักงาน ป.ป.ส. ประสานกับสถาบันนิติวิทยาศาสตร์ ซึ่งได้มีการเริ่มวิจัยในเรื่องนี้อยู่บ้างแล้ว โดยข้อเสนอนี้ตนคิดว่าเข้ากับช่วงที่ประมวลกฎหมายยาเสพติดฉบับใหม่กำลังจะมีผลบังคับใช้พอดี น่าจะทำให้การปราบปรามยาเสพติดมีประสิทธิภาพมากขึ้น
วันพุธที่ 29 ธันวาคม 2564
รัฐมนตรีว่าการกระทรวงยุติธรรม นั่งหัวโต๊ะถก"พาลีปราบยา" หารือข้อมูลทางการเงินธนาคาร เล็งทำข้อมูลฐานกลาง หวังช่วยงานปราบยาเสพติดสะดวกขึ้น
รัฐมนตรีว่าการกระทรวงยุติธรรม นั่งหัวโต๊ะถก"พาลีปราบยา" หารือข้อมูลทางการเงินธนาคาร เล็งทำข้อมูลฐานกลาง หวังช่วยงานปราบยาเสพติดสะดวกขึ้น ชี้ต้องปรับตัวตามเทคโนโลยีให้ทันพ่อค้ายา ขอทุกคนทำงานเต็มที่ เชื่อเรามาถูกทางแล้ว
นายสมศักดิ์ เทพสุทิน รัฐมนตรีว่าการกระทรวงยุติธรรม เปิดเผยว่า ตนได้เป็นประธานการประชุม คณะทำงานปราบปรามยึดทรัพย์สินคดียาเสพติด ภายใต้ปฏิบัติการ พาลีปราบยา โดยมี น.ส.ณัฐธ์ภัสส์ ยงใจยุทธ ผู้ช่วย รมว.ยุติธรรม นายวิชัย ไชยมงคล เลขาธิการ ป.ป.ส. นายปิยะศิริ วัฒนวรางกูล รองเลขาธิการ ป.ป.ส. ในฐานะหัวหน้าคณะทำงาน พ.ต.ท.ยุทธนา แพรดำ รองอธิบดีกรมสอบสวนคดีพิเศษ พล.ต.ต.บรรพต มุ่งขอบกลาง ผบ.ตำรวจปราบยาเสพติด 3 นายอุทัย สินมา อธิบดีอัยการ คดียาเสพติด นายวรุณ กาญจนภู ผู้ช่วยเลขาธิการสมาคมธนาคารไทย และเจ้าหน้าที่ที่เกี่ยวข้อง ร่วมประชุม โดยที่ประชุมได้มีการหารือเรื่องการประสานขอข้อมูลในชั้นสืบสวน เพื่อใช้ในการพิสูจน์องค์ประกอบของความผิดและพิสูจน์ข้อสงสัยตามข้อสันนิษฐาน เช่น ข้อมูลคำขอเปิดบัญชี หรือข้อมูลการสมัครใช้บริการแจ้งเตือนอัตโนมัติผ่านโทรศัพท์มือถือ ข้อมูลรายการทางบัญชีธนาคารหรือสเตทเม้นท์ ข้อมูลรายงานการทำธุรกรรมทางอิเล็กทรอนิกส์ กล้องวงจรปิดในธนาคารและหน้าตู้เอทีเอ็ม สลิปการทำรายการทางการเงิน และข้อมูลซื้อขายผลิตภัณฑ์ทางการเงิน เช่น หุ้น ประกันชีวิต
นายสมศักดิ์ กล่าวอีกว่า ที่ประชุมได้หารือถึงกรอบเวลาการประสานข้อมูล ความต่อเนื่องในการขอพยานหลักฐาน ช่องทางและศูนย์กลางการประสานข้อมูล และปัญหาอุปสรรคที่เกิดจากการประสานข้อมูล เพราะที่ผ่านมาแม้ว่าเราจะประสบความสำเร็จในการยึดทรัพย์ได้มากถึง 7,300 ล้านบาท และธนาคารและสถาบันทางการเงินให้ความร่วมมือเป็นอย่างดี แต่ยังมีอุปสรรคในการขอข้อมูลไปยังธนาคาร เพราะบางครั้งมีการขอข้อมูลที่ซ้ำซ้อน ทำให้ภาระตกไปยังธนาคารในการส่งข้อมูลมาให้ และอาจจะเกิดความล่าช้า เราจึงควรมีการทำคลังข้อมูลเตรียมพร้อมเอาไว้เป็นฐานข้อมูลเดียว เมื่อมีการขอข้อมูลจากธนาคารแล้วก็นำมารวบรวมเก็บไว้ หากเป็นข้อมูลที่เราเคยขอธนาคารไปแล้ว ก็จะได้นำมาใช้ได้ทันที เพื่อให้เกิดความสะดวกรวดเร็ว และอาจจะได้ข้อมูลที่มีความสอดคล้องและเชื่อมโยงกับกรณีอื่นได้อีกด้วย ตนจึงอยากให้ทำตรงนี้ขึ้นมา หากยังติดขัดตรงไหนขอให้ปรึกษาหารือร่วมกันดู
"คณะทำงานพาลีปราบยาเป็นคณะกรรมการนำร่อง หากมีอะไรติดขัดก็จะนำเข้าไปหารือในที่ประชุม ศูนย์อำนวยการป้องกันและปราบปรามยาเสพติดแห่งชาติ เพื่อหาทางแก้ไขในภาพใหญ่ ไม่เช่นนั้นเราไปไม่ถึงฝั่งฝันได้อย่างรวดเร็วและถูกต้อง การนำร่องตรงนี้ จะนำร่องทั้งประมวลกฎหมายยาเสพติดใหม่ และงานต่างๆ ทำให้เท่าทันพวกค้ายา รวมถึงการพัฒนาช่องทางอิเล็กทรอนิกส์ สนับสนุนให้หน่วยงานส่งข้อมูลทางช่องนี้ เพราะปลอดภัย สะดวกรวดเร็ว ผมหวังว่าการทำงานของคณะทำงานพาลีปราบยา จะปรับคนในแต่ละชุดให้เกิดความเหมาะสม ตามโนยบายของ พล.อ.ประยุทธ์ จันทร์โอชา นายกรัฐมนตรี ถ้าเราทำงานเต็มที่ ยาเสพติดจะหมดไปได้ เพราะผู้ค้ายาถูกเราตั้งรางวัลชี้เบาะแส ผมคิดว่าเราน่าจะมาถูกทางแล้ว ช่วยกันทำให้งานของเราออกมาชัดเจน ทุกอย่างจะเดินไปอย่างเรียบร้อย เป็นประโยชน์ต่อประเทศชาติและสังคม" นายสมศักดิ์ กล่าว
วันอาทิตย์ที่ 19 ธันวาคม 2564
โฆษกรัฐบาลวอน กลุ่มรถบรรทุกเข้าใจรัฐบาลแก้ปัญหาราคาน้ำมัน “นายกฯ” ส่งการเร่งช่วยเหลือเพิ่มเติม - เปิดพื้นที่รับฟังจากทุกภาคส่วน
โฆษกรัฐบาลวอน กลุ่มรถบรรทุกเข้าใจรัฐบาลแก้ปัญหาราคาน้ำมัน “นายกฯ” ส่งการเร่งช่วยเหลือเพิ่มเติม - เปิดพื้นที่รับฟังจากทุกภาคส่วน
(19 ธ.ค. 64) นายธนกร วังบุญคงชนะ โฆษกประจำสำนักนายกรัฐมนตรี กล่าวถึงกรณีสหพันธ์การขนส่งทางบกแห่งประเทศไทย ได้ออกมาประกาศ อาจมีการรวมกลุ่มกันยกระดับการเรียกร้องหยุดเดินรถขนส่ง 50% หรือ 2 แสนคันเร็วๆ นี้ เพื่อเรียกร้องให้รัฐบาลช่วยเหลือผู้ประกอบการรถบรรทุกซึ่งประสบปัญหาราคาน้ำมันที่สูงขณะนี้ ทั้งนี้ พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมรับทราบและได้เร่งสั่งการให้กระทรวงพลังงานหาแนวทางช่วยเหลือเพิ่มเติมตลอดจนเปิดพื้นที่รับฟังเสียงสะท้อนจากผู้ได้รับผลกระทบให้ครอบคลุมทุกภาคส่วน
โฆษกรัฐบาล กล่าวเพิ่มเติมด้วยว่ารัฐบาลเข้าใจปัญหาราคาน้ำมันที่ผันผวน ที่ผ่านมา กระทรวงพลังงานและหน่วยงานที่เกี่ยวข้อง ได้ตรึงราคาน้ำมันดีเซลไม่เกิน 30 บาทต่อลิตร เพื่อลดผลกระทบจากราคาพลังงาน ช่วยเหลือกลุ่มผู้ขับรถบรรทุกในระยะเร่งด่วน ส่วน ในระยะกลางและระยะยาว ครม.อนุมัติหลักการร่างพระราชกฤษฎีกาเปลี่ยนแปลงกรอบวงเงินกู้ จากเดิมที่กำหนดไว้ให้กู้ได้ไม่เกิน 2 หมื่นล้านบาท ขยายให้เป็น 3 หมื่นล้านบาท เพื่อรักษาเสถียรภาพกองทุนน้ำมันเชื้อเพลิง ให้สามารถกู้ยืมเงินได้ตามความเห็นของกระทรวงการคลัง
“รัฐบาลวอนกลุ่มผู้ขับรถบรรทุกให้เข้าใจถึงสภาวการณ์ของราคาน้ำมันในตลาดโลกด้วย ซึ่งเป็นไปตามกลไกตลาด ความต้องการและปริมาณการผลิตน้ำมันโลก จำเป็นต้องใช้เวลา นายกรัฐมนตรีได้กำชับให้กระทรวงพลังงานและทุกส่วนที่เกี่ยวข้องรับฟังข้อเสนอเพื่อร่วมหาทางออกและมาตรการที่เหมาะสมกับทุกฝ่าย รวมทั้งดูแลราคาพลังงาน เพื่อลดผลกระทบต่อการใช้ชีวิตของประชาชนให้มากที่สุด ซึ่งหากมีการหยุดการเดินรถเกรงจะทำให้เกิดผลเสียในวงกว้าง กระทบต่อเศรษฐกิจไทยและบรรยากาศปีใหม่ ที่กำลังใช้จ่ายอย่างคึกคักอยู่ในขณะนี้” นายธนกร กล่าว
วันอังคารที่ 15 มิถุนายน 2564
อนุทิน รับมอบหุ่นยนต์จาก สทป. ดูแลผู้ป่วยโควิด รพ.บุษราคัม
รองนายกรัฐมนตรีและรัฐมนตรีว่าการกระทรวงสาธารณสุข รับมอบหุ่นยนต์ให้บริการทางการแพทย์ D-EMPIR CARE จากสถาบันเทคโนโลยีป้องกันประเทศ สนับสนุนการดูแลผู้ป่วยโควิด 19 แบบระยะไกลในโรงพยาบาลบุษราคัม ทั้งการสื่อสารผ่านระบบ VDO Call และช่วยลำเลียงสิ่งของ
บ่ายวันนี้ (15 มิถุนายน2564) ที่โรงพยาบาลบุษราคัม อิมแพคชาเลนเจอร์ เมืองทองธานี จังหวัดนนทบุรีนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนพ.เกียรติภูมิ วงศ์รจิต ปลัดกระทรวงสาธารณสุข รับมอบหุ่นยนต์ให้บริการทางการแพทย์ (D-EMPIR CARE) จากพลเอก พอพลมณีรินทร์ ประธานกรรมการสถาบันเทคโนโลยีป้องกันประเทศ (สทป.) กระทรวงกลาโหม และพลอากาศเอก ดร.ปรีชา ประดับมุข ผู้อำนวยการ สทป. เพื่อสนับสนุนภารกิจทีมแพทย์ที่ปฏิบัติงานในโรงพยาบาลบุษราคัม
นายอนุทินกล่าวว่า กระทรวงสาธารณสุขเปิดโรงพยาบาลบุษราคัมเพื่อดูแลผู้ติดเชื้อโควิด19 อาการเล็กน้อยถึงปานกลาง ตั้งแต่วันที่ 14 พฤษภาคม - 14 มิถุนายน 2564 รวม 1 เดือน มีผู้ป่วยเข้ารับการรักษาแล้ว 2,325 ราย รักษาหายกลับบ้าน 1,367 ราย ส่งรักษาต่อ 110 ราย ยังอยู่ระหว่างการรักษา 848 ราย เหลือจำนวนเตียงว่าง 1,313 เตียง มีการใช้นวัตกรรมและเทคโนโลยีใหม่เข้ามาดูแลผู้ติดเชื้อ เช่น คนไข้ใส่เครื่องช่วยหายใจด้วยตัวเอง ช่วยติดตามอาการได้แบบเรียลไทม์ ทำให้รักษาดูแลได้ทันหากอาการเปลี่ยน เป็นต้น โดยวันนี้กระทรวงสาธารณสุขได้รับมอบหุ่นยนต์ให้บริการทางการแพทย์ รุ่นD-EMPIR CARE จำนวน 3 ตัว สามารถควบคุมแบบไร้สายระยะไกล พัฒนาโดยสถาบันเทคโนโลยีป้องกันประเทศ กระทรวงกลาโหม เพื่อสนับสนุนการดำเนินงานของบุคลากรทางการแพทย์โรงพยาบาลบุษราคัมในการดูแลสื่อสารกับผู้ป่วยผ่านระบบ VDO Call และลำเลียงสิ่งของ
ทั้งนี้ หุ่นยนต์ดังกล่าวแบ่งออกเป็น2 ส่วน คือ 1.ส่วนควบคุมด้านบุคลากรทางการแพทย์ มีอุปกรณ์ได้แก่ จอและคอมพิวเตอร์พร้อมกล้อง Webcam, Joystick สำหรับควบคุมการเคลื่อนที่ของหุ่นยนต์, ไมโครโฟนสำหรับพูดคุยสื่อสาร และลำโพง และ 2.ส่วนหุ่นยนต์มีอุปกรณ์ ได้แก่ ตัวหุ่นยนต์แบบสายพาน, ถาด 3 ชั้นสำหรับใส่อาหาร ยา หรือสิ่งของ รับน้ำหนักได้ 20 กิโลกรัม , กล้อง Webcam ,ไมโครโฟน และจอ HDMI ขนาด 10 นิ้ว เชื่อมต่อได้ทั้ง 2 ระบบ คือ Wifi ระยะปฏิบัติการ 200-500 เมตร สามารถเพิ่มระยะได้โดยติดตั้งอุปกรณ์ขยายสัญญาณ Wifi Pepeater และระบบเครือข่ายมือถือ สามารถข้ามสิ่งกีดขวางบนพื้นราบได้ ปีนและไต่ทางลาดชันได้ไม่น้อยกว่า 35 องศา ใช้งานต่อเนื่องนาน 2 ชั่วโมง
“ขอขอบคุณสถาบันเทคโนโลยีป้องกันประเทศ ที่มอบหุ่นยนต์ให้บริการทางการแพทย์เพื่อสนับสนุนการดำเนินงานของกระทรวงสาธารณสุข ซึ่งเป็นการดัดแปลงมาจากหุ่นยนต์เก็บกู้ระเบิดเพื่อมาใช้ในภารกิจด้านการแพทย์ ช่วยสนับสนุนให้การดำเนินการดูแลผู้ป่วยโควิด19 ในโรงพยาบาลบุษราคัมมีความสะดวกและคล่องตัวมากยิ่งขึ้น” นายอนุทินกล่าว
******************************* 15 มิถุนายน 2564
วันอังคารที่ 14 กันยายน 2564
โครงการกระจายวัคซีนทางเลือกให้กับประชาชนในพื้นที่ปากเกร็ด จ.นนทบุรี (สำนักงานปลัดกระทรวงกลาโหม พื้นที่ ศรีสมาน)
สู่เป้าหมาย 33,000 คน ภายใน กันยายน 2564
อัปเดต “ศูนย์ฉีดวัคซีนทางเลือก ซิโนฟาร์ม”อำนวยความสะดวกให้ประชาชน พื้นที่ปากเกร็ด จ.นนทบุรี
- ฉีดวันที่ 13 ก.ย.64 จำนวน 750 คน
- ฉีดไปแล้ว 23,900 คน
- ต้องฉีดอีก 9,100 คน
วันศุกร์ที่ 1 กรกฎาคม 2565
โฆษกรัฐบาลเผย กระทรวงคมนาคมเจรจาสำเร็จ หลังหารือร่วมกับบีอีเอ็มคงราคาค่าโดยสารรถไฟฟ้า MRT สายสีน้ำเงินในราคาเดิม 17-42 บาทถึงสิ้นปี 65
โฆษกรัฐบาลเผย กระทรวงคมนาคมเจรจาสำเร็จ หลังหารือร่วมกับบีอีเอ็มคงราคาค่าโดยสารรถไฟฟ้า MRT สายสีน้ำเงินในราคาเดิม 17-42 บาทถึงสิ้นปี 65 โดย “นายกฯ” กำชับทุกฝ่ายร่วมดูแลให้ประชาชนรับผลกระทบน้อยที่สุดจากสถานการณ์ค่าครองชีพ
วันที่ 1 กรกฎาคม 2565 นายธนกร วังบุญคงชนะ โฆษกประจำสำนักนายกรัฐมนตรี เผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามสถานการณ์ราคาพลังงานที่ปรับตัวสูงขึ้น ส่งผลกระทบโดยตรงต่อประชาชนผู้ใช้น้ำมัน และผู้โดยสารรถสาธารณะต่าง ๆ ซึ่งกำชับให้หน่วยงานที่เกี่ยวข้องร่วมกันดำเนินมาตรการช่วยเหลือประชาชน ล่าสุด กระทรวงคมนาคมหารือร่วมกับการรถไฟฟ้าขนส่งมวลชนแห่งประเทศไทย (รฟม.) บริษัททางด่วนและรถไฟฟ้ากรุงเทพ จำกัด (มหาชน) หรือ BEM ในฐานะผู้รับสัมปทาน เพื่อหาแนวทางในการลดภาระค่าใช้จ่ายของประชาชนในภาวะค่าครองชีพที่สูงในปัจจุบัน โดยได้คงอัตราค่าโดยสารรถไฟฟ้ามหานคร สายเฉลิมรัชมงคล หรือ MRT สายสีน้ำเงิน ในราคาเดิม เริ่มต้นที่ 17 บาท สูงสุด 42 บาท พร้อมส่วนลดพิเศษสำหรับเด็กและผู้สูงอายุ 50% และสำหรับนักเรียน นักศึกษา 10% ของอัตราค่าโดยสารบุคคลทั่วไป ต่อเนื่องไปจนถึงวันที่ 31 ธันวาคม 2565 ซึ่งสามารถช่วยลดภาระค่าใช้จ่ายของประชาชนผู้โดยสารไปได้อีกระยะหนึ่ง
ทั้งนี้ ที่ประชุมคณะรัฐมนตรีเมื่อวันที่ 28 มิถุนายน 2565 มีมติเห็นชอบร่างข้อบังคับการรถไฟฟ้าขนส่งมวลชนแห่งประเทศไทย ว่าด้วยการกำหนดอัตราค่าโดยสารฯ สายเฉลิมรัชมงคล สายฉลองรัชธรรม และอัตราค่าโดยสารร่วม รวม 3 ฉบับ ตามนัยมาตรา 18 (13) แห่งพระราชบัญญัติการรถไฟฟ้าขนส่งมวลชนแห่งประเทศไทย พ.ศ. 2543 ตามที่กระทรวงคมนาคม เสนอ ซึ่งร่างข้อบังคับการรถไฟฟ้าขนส่งมวลชนแห่งประเทศไทย ว่าด้วยการกำหนดอัตราค่าโดยสาร วิธีการจัดเก็บค่าโดยสาร และการกำหนดประเภทบุคคลที่ได้รับการยกเว้นไม่ต้องชำระค่าโดยสารรถไฟฟ้ามหานคร สายเฉลิมรัชมงคล พ.ศ. .... มีสาระสำคัญเป็นการกำหนดอัตราค่าโดยสารใหม่ตามวิธีการในสัญญาสัมปทานโครงการรถไฟฟ้าสายสีน้ำเงิน โดยอัตราค่าโดยสารใหม่จะมีอัตราเริ่มต้นที่ 17 บาท สูงสุด 43 บาท โดยสถานีที่ 6, 9 , 11 และ 12 ขึ้นไป จะมีอัตราค่าโดยสารเพิ่มขึ้นจากปัจจุบัน 1 บาท ซึ่งจะมีผลตั้งแต่วันที่ 3 กรกฎาคม 2565 เป็นต้นไป อย่างไรก็ตาม รัฐบาลได้เล็งเห็นถึงผลกระทบที่เกิดขึ้นกับผู้โดยสาร จึงได้ร่วมหารือเพื่อคงค่าอัตราโดยสารรถไฟฟ้า MRT สายสีน้ำเงินราคาเดิมต่อเนื่องไปจนถึงวันที่ 31 ธันวาคม 2565
“นายกรัฐมนตรีเข้าใจถึงปัญหาภาระค่าใช้จ่ายที่เพิ่มขึ้นของพี่น้องประชาชน จากผลกระทบเศรษฐกิจในปัจจุบัน ซึ่งในปีนี้ยังมีปัจจัยเสี่ยงที่จะส่งผลกระทบต่อการฟื้นตัวของเศรษฐกิจไทย เช่น ราคาพลังงานที่ปรับตัวสูงขึ้นอย่างต่อเนื่อง ซึ่งส่งผลโดยตรงต่อประชาชนผู้ใช้น้ำมัน และผู้โดยสารรถสาธารณะต่าง ๆ ที่ต้องมีภาระค่าใช้จ่ายประจำวันเพิ่มขึ้นจากราคาน้ำมันอย่างหลีกเลี่ยงไม่ได้ ซึ่งนายกรัฐมนตรีได้กำชับหน่วยงานและขอความร่วมมือทุกภาคส่วนช่วยกันดูแลประชาชนคนไทยให้ได้รับผลกระทบน้อยที่สุดจากสถานการณ์ค่าครองชีพที่สูงขึ้นด้วย” นายธนกรกล่าว
วันศุกร์ที่ 8 ตุลาคม 2564
คำกล่าวแสดงความชื่นชมและสร้างขวัญกำลังใจแก่เจ้าหน้าที่ผู้ปฏิบัติงานด้านยาเสพติด การประชุมแถลงผลการดำเนินงานป้องกันและปราบปรามยาเสพติด ประจำปี ๒๕๖๔
คำกล่าวแสดงความชื่นชมและสร้างขวัญกำลังใจแก่เจ้าหน้าที่ผู้ปฏิบัติงานด้านยาเสพติด การประชุมแถลงผลการดำเนินงานป้องกันและปราบปรามยาเสพติด ประจำปี ๒๕๖๔
คำกล่าวแสดงความชื่นชมและสร้างขวัญกำลังใจแก่เจ้าหน้าที่ผู้ปฏิบัติงานด้านยาเสพติด
การประชุมแถลงผลการดำเนินงานป้องกันและปราบปรามยาเสพติดประจำปี๒๕๖๔
-------------------------------------
พี่น้องประชาชนชาวไทยที่รักทุกท่าน
ตลอดระยะเวลา๑ปีในการทำงานด้านการปราบปรามยาเสพติดซึ่งถือเป็นวาระสำคัญของชาติทุกหน่วยงานมีการบูรณาการการทำงานอย่างจริงจังวันนี้ต้องยอมรับว่าทุกภาคส่วนทำงานกันอย่างเข้มแข็งทั้งตำรวจป.ป.ส.ภาคประชาสังคมภาคีเครือข่ายประเทศต่างๆจนการปราบปรามยาเสพติดมีการพัฒนาไปมากโดยในปี๒๕๖๔รัฐบาลได้ตั้งเป้าหมายยึดอายัดทรัพย์สินไว้ที่๖,๐๐๐ล้านบาทแต่ผลจากการบูรณาการการทำงานกันอย่างจริงจังทำให้สามารถยึดอายัดทรัพย์สินได้กว่า๗,๓๐๐ล้านบาทถือว่าทำงานได้เกินเป้าหมายที่ได้รับปากกับประชาชนไว้
แต่สิ่งที่ต้องยอมรับในหนึ่งประเด็นคือกฏหมายยาเสพติดที่ล้าสมัยซึ่งใช้มายาวนานถึง๔๒ปีนั้นขณะนี้ได้ดำเนินการปรับปรุงแก้ไขร่างประมวลกฎหมายยาเสพติดให้ทันสมัยสอดรับกับสถานการณ์การทำงานในปัจจุบันจากนี้ไปจะสามารถยึดอายัดทรัพย์สินผู้ค้ายาเสพติดย้อนหลังได้ถึง๑๐ปีและกฎหมายสำคัญอีกหนึ่งฉบับที่ถือเป็นกฎหมายเพื่อประชาชนคือการปลดล็อคพืชกระท่อมให้ประชาชนสามารถใช้สรรพคุณทางยาของกระท่อมให้เกิดประโยชน์ต่อร่างกายและรัฐบาลจะเดินหน้าผลักดันพืชกระท่อมให้เป็นพืชเศรษฐกิจเพื่อทำให้เกิดรายได้ต่อไป
นอกจากนี้ก้าวต่อไปของรัฐบาลคือการพัฒนาเทคโนโลยีให้ทันสมัยเท่าทันกลุ่มผู้ค้ายาเสพติดเพื่อติดตามกระบวนการค้ายาที่หันมาใช้สกุลเงินดิจิทัลหรือCryptocurrency (คริป-โต-เคอ-เรน-ซี่)ในการกระทำความผิด
สุดท้ายนี้ผมขอขอบคุณ๙กระทรวง๒๖หน่วยงานและ๒ส่วนราชการที่ร่วมกันบูรณาการอย่างมีประสิทธิภาพตลอดจนพี่น้องประชาชนที่มีส่วนร่วมในการแก้ไขปัญหายาเสพติดผมขอเป็นกำลังใจให้กับทุกๆท่านในการปฏิบัติหน้าที่และขอให้ทุกท่านมุ่งมั่นแก้ไขขจัดภัยยาเสพติดเพื่อความปลอดภัยของสังคมสืบต่อไปขอบคุณครับ
-------------------------------------
วันอาทิตย์ที่ 28 พฤศจิกายน 2564
โฆษกรัฐบาลเผย นายกฯ ชื่นชมภาพรวมการท่องเที่ยวหลังเปิดประเทศไม่ถึงเดือน สั่งการสาธารณสุข ความมั่นคง คมนาคม ท่องเที่ยว เฝ้าระวังไวรัสโควิดสายพันธ์ออมิครอนในแอฟริกาใต้ใกล้ชิด
โฆษกรัฐบาลเผย นายกฯ ชื่นชมภาพรวมการท่องเที่ยวหลังเปิดประเทศไม่ถึงเดือน สั่งการสาธารณสุข ความมั่นคง คมนาคม ท่องเที่ยว เฝ้าระวังไวรัสโควิดสายพันธ์ออมิครอนในแอฟริกาใต้ใกล้ชิด คุมเข้มคัดกรองการเดินทางเข้าประเทศเข้มงวดเพื่อปกป้องประเทศและคนไทย
วันนี้ (28 พ.ย. 2564) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมผลสำเร็จจากการเปิดประเทศรับนักท่องเที่ยวต่างชาติ เมื่อวันที่ 1 พฤศจิกายน ที่ผ่านมา พบว่ามีนักท่องเที่ยวเดินทางเข้าประเทศไทย ทั้งแบบการยกเว้นการกักตัว (Test and Go) พื้นที่นำร่องท่องเที่ยว (Sandbox Programme) และ การกักตัว ณ สถานกักกัน (Alternative Quarantine) ปรับขึ้นมาอยู่ที่ประมาณ 4,000 คนต่อวัน ทำให้มีจำนวนนักท่องเที่ยวสะสมตั้งแต่วันที่ 1- 25 พฤศจิกายน 2564 อยู่ที่กว่า 1 แสนคน ส่วนใหญ่มาจากเยอรมนี สหรัฐอเมริกา สหราชอาณาจักร รัสเซีย และฝรั่งเศส นอกจากนี้ในส่วนของความคืบหน้าการเปิดประเทศด้วยระบบ Thailand Pass สถิติผู้ลงทะเบียนขอเดินทางเข้าประเทศไทยผ่านระบบ Thailand Pass ทางเว็บไซต> https://tp.consular.go.th ถึงเดือนมกราคม 2565 แล้วจำนวนกว่า 3 แสนคน เพียงเปิดประเทศไม่ถึงเดือน ซึ่งถือว่าได้รับการตอบรับค่อนข้างดี โดยเฉพาะมาตรการเทส แอนด์ โก ที่สามารถสร้างความมั่นใจให้กับนักท่องเที่ยวต่างชาติได้ เที่ยวบินเพิ่มมากขึ้นแนวโน้มฟื้นตัวได้ค่อนข้างดี โดยล่าสุดที่ประชุม ศบค. ได้เห็นชอบมาตรการผ่อนคลายการเดินทางเข้าประเทศเพิ่มเติมเพื่อให้การเดินทางเข้ามาในประเทศสะดวกมากยิ่งขึ้น คือ ผู้เดินทางที่มีผลตรวจ RT-PCR เป็นลบภายใน 72 ชั่วโมง เมื่อเดินทางถึงไทยให้ตรวจด้วยชุดตรวจ ATK เท่านั้น หากผลเป็นลบก็เข้าประเทศได้เลย ต่างจากเดิมที่ต้องรอผลตรวจ RT-PCR ก่อน
นายธนกร กล่าวอีกว่า แม้จะมีการผ่อนคลายมาตรการสำหรับผู้เดินทางเข้าประเทศ แต่นายกรัฐมนตรีได้กำชับให้หน่วยงานทั้งด้านสาธารณสุข ความมั่นคง คมนาคม และการท่องเที่ยว เฝ้าระวังและติดตามสถานการณ์การแพร่ระบาดของไวรัสโควิด-19 สายพันธุ์ออมิครอน (Omicron) ที่พบในแอฟริกาใต้ในต่างประเทศอย่างใกล้ชิด สั่งการให้ผู้ปฏิบัติงานด่านหน้า ปฏิบัติตามมาตรการการคัดกรองที่เข้มงวด เพื่อความปลอดภัยของประชาชนในประเทศและสร้างความเชื่อมั่นให้กับภาคการท่องเที่ยวของไทย โดยรัฐบาลได้คาดการณ์เป้าหมายรายได้รวมการท่องเที่ยวในปี 2565 อยู่ที่ 1.5 ล้านล้านบาท หรือประมาณ 50% ของปี 2562 และในปี 2566 เพิ่มเป็น 2.4 ล้านล้านบาท หรือประมาณ 80% ของปี 2562 ส่วนปี 2567 คาดว่าจะมีรายได้กลับไปเท่ากับรายได้ของปี 2562 ซึ่งเป็นปีก่อนวิกฤตโควิด อยู่ที่ประมาณ 3 ล้านล้านบาท
“การท่องเที่ยวของไทยมีทิศทางดีขึ้น จากการประกาศเดินหน้าเปิดประเทศภายใต้การบริหารของ พลเอก ประยุทธ์ จันทร์โอชา นายกรัฐมนตรี ประเทศไทยสามารถดูแลเรื่องของเศรษฐกิจและสาธารณสุขควบคู่กันไปได้ รัฐบาลได้ดำเนินมาตรการคัดกรองการเดินทางเข้าไทยอย่างเข้มงวด อย่างไรก็ตามท่านนายกฯ ขอให้ทุกคนรีบเข้ารับวัคซีนเมื่อมีโอกาส ฉีดให้ครบโดส และยึดมาตรการป้องกันตัวเองแบบ Universal Prevention สวมหน้ากากอนามัยและล้างมือบ่อยๆ อย่าประมาท รวมทั้งสถานประกอบการยึดปฏิบัติตามข้อกำหนด COVID Free Setting อย่างเข้มงวดเพื่อควบคุมการแพร่ระบาด และร่วมกันเดินหน้าพลิกโฉมประเทศด้านการท่องเที่ยวต่อไป” นายธนกร กล่าว
วันจันทร์ที่ 29 พฤศจิกายน 2564
รถไฟฟ้าชานเมืองสายสีแดงและสถานีกลางบางซื่อ พร้อมแล้วที่จะให้บริการอย่างเต็มรูปแบบ ตั้งแต่วันที่ 29 พฤศจิกายน 2564 เป็นต้นไป
ให้บริการทุกวัน เวลา 05.30 - 24.00 น. อัตราค่าโดยสารเริ่มต้น 12 บาท สูงสุดไม่เกิน 42 บาท
การรถไฟแห่งประเทศไทย (รฟท.) กระทรวงคมนาคม แจ้งรายละเอียดสำหรับประชาชนที่ต้องการเดินทางเข้าถึงสถานีกลางบางซื่อ สามารถเดินทางด้วยถนนสายหลัก 2 สาย คือ ถนนพหลโยธิน และ ถนนกำแพงเพชร หรือเลือกนั่งรถโดยสารประจำทางเข้าไปยังสถานีกลางบางซื่อ โดยมีรถโดยสารประจำทางที่ให้บริการ จำนวน 16 สายจากด้านหน้าสถานีกลางบางซื่อ เข้าประตู 1 และจากลานจอดรถยนต์ ขึ้นลิฟต์โดยสารมายังชั้นจำหน่ายตั๋ว จะนำทุกท่านเข้าสู่การให้บริการของระบบรถไฟฟ้าชานเมืองสายสีแดง เพิ่มความสะดวกยิ่งขึ้น เมื่อเดินทางด้วยรถไฟฟ้า MRT สายสีน้ำเงิน ซึ่งมีทางเดินเชื่อมจากรถไฟฟ้า MRT สถานีบางซื่อ เข้าถึงชั้นจำหน่ายตั๋วโดยสารรถไฟฟ้าชานเมืองสายสีแดงได้โดยตรง
สำหรับท่านที่ต้องการจะเดินทางในเส้นทางบางซื่อตลิ่งชัน ให้ขึ้นชั้นชานชาลา ที่ 9 และ 10 ส่วนเส้นทางที่ไปบางซื่อ - รังสิต ขึ้นชั้นชานชาลาที่ 3 และ 4 ท่านผู้โดยสารที่เดินทางมาจากเส้นทางรังสิต ที่ต้องการจะเดินทางเชื่อมต่อไปยังเส้นทางตลิ่งชัน ให้เปลี่ยนขบวนรถโดยสารที่สถานีกลางบางซื่อโดยเมื่อออกจากขบวนรถไฟฟ้าแล้ว ให้ลงไปยังชั้นจำหน่ายตั๋ว และไปขึ้นขบวนรถไฟฟ้าที่ชานชาลา 9 และ 10ส่วนท่านที่มาจากเส้นทางตลิ่งชัน และต้องการเดินทางเชื่อมต่อไปยังเส้นทางรังสิต เมื่อถึงสถานีกลางบางซื่อ ให้ออกจากขบวนรถไฟฟ้าแล้วลงไปยังชั้นจำหน่ายตั๋ว เพื่อไปขึ้นขบวนรถไฟฟ้าที่ชานชาลา 3 และ 4
รถไฟฟ้าชานเมืองสายสีแดง ช่วงบางซื่อ - รังสิต และ ช่วงบางซื่อ - ตลิ่งชัน พร้อมที่จะให้บริการทุกวัน เวลา 05.30 - 24.00 น. อัตราค่าโดยสารเริ่มต้น 12 บาท สูงสุดไม่เกิน 42 บาทรถไฟฟ้าสายสีแดง ยกระดับคุณภาพชีวิตคนชานเมือง